CELEX: 62022TN0162
Language: et
Date: 2022-03-24 00:00:00
Title: Kohtuasi T-162/22: 24. märtsil 2022 esitatud hagi – OQ versus komisjon

16.5.2022   
            
            
               ET
            
            
               Euroopa Liidu Teataja
            
            
               C 198/63
            
         
      24. märtsil 2022 esitatud hagi – OQ versus komisjon
      (Kohtuasi T-162/22)
      (2022/C 198/91)
      Kohtumenetluse keel: prantsuse
      
         Pooled
      
      
         Hageja: OQ (esindajad: advokaadid N. Maes ja J.-N. Louis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  rahuldada käesolev hagi;
               
            
                  —
               
               
                  tunnistada see hagi vastuvõetavaks ja põhjendatuks;
               
            
                  —
               
               
                  tühistada Euroopa Komisjoni ametisse nimetava asutuse 19. mai 2021. aasta otsus, millega hagejale määrati distsiplinaarkaristuseks teenistusest vabastamine, tema pensioniõigusi vähendamata;
               
            
                  —
               
               
                  tühistada Euroopa Komisjoni ametisse nimetava asutuse 15. detsembri 2021. aasta otsus, millega jäeti rahuldamata kaebus [konfidentsiaalne] (1), mille hageja esitas personaleeskirjade artikli 90 lõike 2 alusel;
               
            
                  —
               
               
                  mõista kohtukulud, mida hageja on käesolevas menetluses kandnud, välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on personalieeskirjade IX lisa artiklit 10, sest hagejale määratud distsiplinaarkaristus ei ole proportsionaalne rikkumise raskusega –, arvestades hindamiskriteeriume, mis on ette nähtud Euroopa Liidu ametnike personalieeskirjade (edaspidi „personalieeskirjad“) IX lisa artiklis 10 – ega võta arvesse kergendavaid asjaolusid.
               
            
                  2.
               
               
                  Teine väide, et rikuti põhjendamiskohustust. Hageja väidab, et komisjon ei järginud distsiplinaarnõukogu arvamust, kus soovitati karistusena palgaastme alandamist personalieeskirjade IX lisa artikli 9 lõike 1 punkti f kohaselt, ning jättis sellest arvamusest kõrvalekaldumise õiguslikult piisavalt põhjendamata.
               
            
         (1)  Konfidentsiaalsed andmed kustutatud.